CELEX: 62011CJ0297
Language: bg
Date: 2012-04-19
Title: Решение на Съда (шести състав) от 19 април 2012 г.#Европейска комисия срещу Република Гърция.#Неизпълнение на задължения от държава членка — Директива 2000/60/ЕО — Политика на Съюза в областта на водите — Планове за управление на речен басейн — Публикуване — Информация за обществеността и консултации — Липса на уведомление до Комисията.#Дело C‑297/11.

Решение на Съда (шести състав) от 19 април 2012 г. — Комисия/Гърция
      (Дело C‑297/11)
      „Неизпълнение на задължения от държава членка — Директива 2000/60/ЕО — Политика на Съюза в областта на водите — Планове за управление на речен басейн — Публикуване — Информация за обществеността и консултации — Липса на уведомление до Комисията“
      1.                     Иск за установяване на неизпълнение на задължения — Преценка на основателността от Съда — Положение, което следва да бъде
            взето предвид — Положение към момента на изтичане на срока, определен в мотивираното становище (член 258 ДФЕС; член 13, параграфи
            1—3 и 6, член 14, параграф 1, буква в) и член 15, параграф 1 от Директива 2000/60 на Европейския парламент и на Съвета) (вж.
            точка 13)
      2.                     Държави членки — Задължения — Изпълнение на директивите — Неизпълнение на задължения — Обосновка, изведена от вътрешния правов
            ред — Недопустимост (член 258 ДФЕС) (вж. точки 14 и 17)
      Предмет
      
         
               Неизпълнение на задължения от държава членка — Нарушение на член 13, параграфи 1—3 и 6, член 14, параграф 1, буква в) и член 15,
                  параграф 1 от Директива 2000/60/EО на Европейския парламент и на Съвета от 23 октомври 2000 година за установяване на рамка
                  за действията на Общността в областта на политиката за водите (OВ L 327, стр. 1; Специално издание на български език, 2007 г.,
                  глава 15, том 6, стр. 193) — Планове за управление на речен басейн — Публикуване — Информация за обществеността и консултации —
                  Неизпращане на Комисията на копие от плановете за управление
               
            Диспозитив
      
         
                  1)
               
               
                  
               
               
                  	Като не е изготвила до 22 декември 2009 г. планове за управление на речни басейни както за речните басейни, намиращи се изцяло
                     на нейна територия, така и за международните речни басейни и като не е изпратила на Комисията копия от плановете за управление
                     на речни басейни до 22 март 2010 г., Република Гърция не е изпълнила задълженията си по член 13, параграфи 1—3 и 6 и по член 15,
                     параграф 1 от Директива 2000/60/EО на Европейския парламент и на Съвета от 23 октомври 2000 година за установяване на рамка
                     за действията на Общността в областта на политиката за водите, а освен това, като не е започнала до 22 декември 2008 г. процедура
                     за информиране на обществеността и консултации относно проектоплановете за управление на речни басейни, Република Гърция не
                     е изпълнила задълженията си по член 14, параграф 1, буква в) от посочената директива.
                  
               
            
         
                  2)
               
               
                  
               
               
                  	Осъжда Република Гърция да заплати съдебните разноски.